section_heading: Svemirski transportni sistem (STS) i Space shuttle
paragraph_text: Nakon tragedije Space Shuttlea Challenger 1986., letovi STS-a bili su odgođeni sve do 1988., a nove misije su zbog postroženih sigurnosnih mjera, produljenog intervala održavanja (popravljanje zaštitne oplate, korozije motora, i td.) i financijskih razloga (jedan let oko 350 milijuna USD) znatno prorijeđene (ukupno 10 lansiranja godišnje). To nije ostavilo mnogo mjesta za lansiranje komercijalnih satelita, pa je došlo do velike i nagle potražnje za postojećim i novim konvencionalnim lansirnim vozilima.